Chiranan Pitpreecha

Si Čhiranan Pitpreecha (namundag kan 1955) sarong pararawitdawit asin peministang Thai. Sa laog nin pirang taon, Čhiranan Prasertkul an saiyang pangaran kan siya kinasal. An saiyang apelyido minalataw man bilang Phitprīchā . Siya sarong resipyente kan SEA Write Award.

 Biograpiya 
An aking babae nin sarong kagsadiri nin tindahan nin libro, namundag siya sa probinsya nin Trang. Si Pitpreecha an sarong prominenteng aktibistang estudyante kan 1973 na popular na pag'alsa kan Thailand; kasunod kan masaker sa Thammasat University kan Oktubre 1976, nagdulag siya pasiring sa kadlagan asin nag'ayon sa Partido Komunista kan Thailand. Nagbalik si Pitpreecha sa Bangkok kan 1981. Kaiba siSeksan Prasertkul, an saiyang agom, nagduman siya sa Estados Unidos, kun saen nakakua siya nin BA asin MA sa kasaysayan gikan sa Cornell University. Kan nakabalik na siya sa Thailand, nasuway siya sa saiyang agom.  

An rawitdawit ni Pitpreecha na "Cracked Pebble" nakaresibe nin premyo para sa pinakamarahay na rawitdawit kan 1981 gikan sa PEN International Thailand. Nagsurat siya nin manlaen-laen na obra, kabali an rawitdawit, kasaysayan, mga artikulo sa pagbiyahe, asin komentaryo sosyal, para sa manlaen-laen na publikasyon sa Thailand. An saiyang enot na koleksyon nin mga rawitdawit, an Bai Mai Ti Hai Pai (An Nawawarang Dahon) nag-ako kan S.E.A. Write Award kan 1989. Kan 1992, an saiyang rawitdawit na "First Rain" pinangaranan na pinakamarahay na rawitdawit kan taon kan PEN International Thailand.  Kan 2011, siya pigngaranan na saro sa 65 pinaka-impluwensyal na babae sa Thailand. 

An saiyang obra naitradusir sa Ingles, Pranses, Aleman, Ruso,  Hapon, asin Malay. 

 Mga Reperensya 

Kategorya:Marxist feminists
Kategorya:21st-century Thai women writers
Kategorya:20th-century Thai women writers
Kategorya:21st-century Thai
Kategorya:20th-century Thai writers
Kategorya:21st-century poets
Kategorya:20th-century poets
Kategorya:Cornell University alumni
Kategorya:Thai women poets
Kategorya:Living people
Kategorya:1955 births
Kategorya:Thai feminist
Kategorya:Thai poets